b"\n_START_ARTICLE_\nUnibersidad ng Grenoble\n_START_PARAGRAPH_\nAng Universit\xc3\xa9 Grenoble Alpes (UGA) ay isang pampublikong unibersidad sa pananaliksik sa Grenoble, Pransiya. Itinatag noong 1339, ito ay ang ikatlong pinakamalaking unibersidad sa bansa na may humigit-kumulang 45,000 mag-aaral at higit sa 3,000\xc2\xa0 mananaliksik._NEWLINE_Itinatag bilang ang Unibersidad ng Grenoble (Universit\xc3\xa9 de Grenoble)\xc2\xa0ni\xc2\xa0Humbert II ng Viennois, ito ay nahati noong 1971 kasunod ng mga pangyayari noong\xc2\xa0Mayo 1968. Tatlong sa mga anak na institusyon ng Unibersidad\xe2\x80\x94Pamantasang\xc2\xa0Joseph Fourier (Universit\xc3\xa9 Joseph Fourier), Pamantasang\xc2\xa0Pierre Mend\xc3\xa8s-France\xc2\xa0(Universit\xc3\xa9 Pierre Mend\xc3\xa8s France), at Pamantasang\xc2\xa0Stendhal (Universit\xc3\xa9 Stendhal)\xe2\x80\x94nagsanib muli noong 2016 upang ibalik ang orihinal na institusyon. Meron ding mga pasilidad ang unibersidad\xc2\xa0sa mga lungsod ng\xc2\xa0Valence, Chamb\xc3\xa9ry, Les Houches, Villar-d'Ar\xc3\xaane, Mirabel, \xc3\x89chirolles, at La Tronche._NEWLINE_Ang lungsod ng Grenoble ay isa sa mga pinakamalaking sentrong pang-agham sa Europa, na nagtataglay ng mga pasilidad ng bawat umiiral na mga pampublikong institusyon ng pananaliksik sa Pransya. Ito ay nagbibigay-daan sa UGA upang magkaroon ng daan-daang mga alyansa sa pananaliksik at pagtuturo, kabilang na ang kolaborasyon kasama ang\xc2\xa0National Centre for Scientific Research (CNRS) at Alternative Energies and Atomic Energy Commission (CEA)"